cyanic-selkie/wikianc huggingface dataset:
Կիլիկիայի հայկական թագավորություն
Կիլիկյան Հայաստանի անկումն ու կործանումը
1343-1344 թթ., երբ գյուղացիությունը պայքարում էր Լուսինյանների դեմ, մամլուքները ներխուժեցին Կիլիկիա ։ Սակայն այդ օրհասական պահին ոչ մի եվրոպական երկիր չօգնեց Կիլիկիային։ 1344 թվականին Կոստանդին Բ-ն սպանվեց ։ Նրան հաջորդեց Կոստանդին Դ-ն։ Նա կարողացավ ժամանակավորապես ազատագրել Կապան բերդը, Այասն ու Ալեքսանդրեթը։ Լիպարիտ սպարապետը կարողանում էր հետ շպրտել թշնամուն։ 1371 թվականին Սսում տեղի ունեցած ժողովը չեղյալ համարեց կաթոլիկ եկեղեցուն միանալու որոշումը։ Նոր թագավորը՝ Կոստանդին Ե-ն ստիպված էր հաշտության պայմանագիր կնքել մամլուքների հետ, որն առաջացրեց ունիթորականների դժգոհությունը, ովքեր էլ սպանեցին նրան 1373 թվականին։ Նրան հաջորդեց Կիլիկիայի վերջին արքան՝ Լևոն Զ Լուսինյանը։ Մամլուքները դարձյալ ներխուժեցին Կիլիկիա և պաշարեցին մայրաքաղաքը։ Հայոց զորքը Լիպարիտ զորավարի գլխավորությամբ անում էր ամեն ինչ, սակայն մամլուքների զորքը գերազանցում էր հայերի զորքին։ Եվ 1375 թվականին մամլուքները գրավեցին Սիսն ու գերի վերցրին թագավորին և իր ընտանիքին։ Արևմուտքի միջնորդությամբ Լևոնն ազատ արձակվեց։ Նա անցկացրեց վերջին տարիները Եվրոպայում նոր խաչակրաց արշավանք կազմակերպելու հույսով, սակայն ապարդյուն։ Նա մահացավ 1393 թվականին Փարիզում ։ 1396 թվականին Կիլիկիայի արքա տիտղոսն անցավ նրա զարմիկին՝ Կիպրոսի թագավորին ։ Ներկայումս այն կրում են իտալական Սավոյան հարստության ներկայացուցիչները։ Չնայած թագավորությունն անկում ապրեց, Լեռնային Կիլիկիայում որոշ իշխաններ պահպանեցին իրենց ինքնուրույնությունը, սակայն 1515 թվականին Կիլիկիան վերջնականապես նվաճվեց օսմանյան թուրքերի կողմից։
Կիլիկիայի հայ բնակչությունը
Չնայած մամլուքները կարողացան նվաճել Կիլիկիայի մեծ մասը, նրանք չկարողացան պահել այն և այն շուտով գրավվեց Լենկթեմուրի կողմից։ Դրա արդյունքում 30, 000 հարուստ հայեր լքեցին Կիլիկիան և հաստատվեցին Կիպրոսում, որտեղ մինչ 1489 թ. կառավարում էին Լուսինյանները ։ Շատ կիլիկյան հայեր հաստատվեցին Իտալիայում, Իսպանիայում, Լեհաստանում և Ֆրանսիայում ։ Չնայած հայ բնակչությունը քչացավ, սակայն օսմանյան իշխանության ընթացքում այն մնում էր հայկական տարածք։
Օսմանյան կայսրությունը Կիլիկիայից ստեղծեց Ադանայի վիլայեթը։ Կիլիկիայի հայերը կարողացան պահպանել իրենց ազգային պատկանելիությունը դարերի ընթացքում ։ Սակայն թուրքերն ամեն ինչ անում էին քշելու այնտեղից հայերին։ Օրինակ Զեյթունը գտնվում էր կիսանկախ վիճակում և թուրքերն անընդմեջ հարձակումներ էին գործում նրանց վրա։ 1909 թվականին Կիլիկիայի հայերը և հատկապես Ադանա քաղաքի հայերը ենթարկվեցին ջարդերի, իսկ Առաջին համաշխարհային պատերազմի ժամանակ դարձան ցեղասպանության զոհ ։ Եվ չնայած Սևրի պայմանագրով Կիլիկիան չէր անցնում Հայաստանին, այն անցնելու էր Ֆրանսիայի խնամակալության տակ. մեծ քանակությամբ հայեր ետ վերադարձան Կիլիկիա, սակայն Ֆրանսիան գաղտնի պայմանագրով մտադրվել էր զիջել այն Թուրքիային։ Շուտով ցրվեց պատերազմի ընթացքում Ֆրանսիայի դրոշի տակ կռվող Հայկական լեգեոնը և թողեց Կիլիկիայի հայերին անպաշտպան։ 1920 թվականի օգոստոսին Ադանայում Միհրան Տամատյանի գլխավորությամբ Կիլիկիան հռչակվեց Ինքնավար հանրապետություն։ Սակայն մյուս օրը ֆրանսիական զորքն արդեն լքել էր Կիլիկիան։ Թուրքերը հարձակվեցին և սկսվեց հայերի մի նոր ջարդ, որի ընթացքում միայն Մարաշում զոհվեց 12.000, իսկ Հաճնում՝ 7.000 հայ։ Կիլիկիայի հայերը ներկայումս ցրված են աշխարհով մեկ, իսկ Կիլիկիայի Հայոց կաթողիկոսարանը ներկայումս գտնվում է Անթիլիասում, Լիբանան։ Կիլիկյան Հայաստանի խորհրդանիշը՝ առյուծը, ներկայումս պատկերված է Հայաստանի զինանշանի վրա ։
Բանակը
Կիլիկիայի հայկական պետությունն իր գոյության ողջ ընթացքում պատերազմների մեջ էր, ուստի կանոնավոր և ուժեղ բանակ ունենալն անհրաժեշտություն էր։ Մշտական բանակի կազմակերպումն սկսվեց դեռևս Ռուբինյան առաջին իշխանների օրոք։ Խաղաղ ժամանակ երկիրը կարողանում էր պահել 30.000-անոց բանակ։ Պատերազմի ժամանակ բանակի թվակազմը հասնում էր 60 հազարի ։
Բանակը բաղկացած էր արքունի և իշխանական գնդերից։ Պատերազմների ժամանակ գյուղացիներից և քաղաքացիներից կազմվում էր աշխարհազոր ։ Կանոնավոր բանակի միջուկը ձիավորներից (ասպետներից) կազմված հեծելազորն էր։ Կիլիկիայում ևս սահմանվել էր ձիավորի (ասպետ) աստիճան։ Այն ստանալու համար անհրաժեշտ էր քննություն հանձնել զինվորականի համար անհրաժեշտ գիտելիքներից։ Ձիավորի աստիճանի շնորհումը տեղի էր ունենում հանդիսավոր պայմաններում։ Այն ստացել են 14, 18, 20-ամյա տարիքում ։ Բանակում նշանակալից թիվ էր կազմում հետևակը։
Հայոց զինված ուժերում մեծ տեղ ուներ նաև ռազմական նավատորմը։ Առանց նրա գոյության անհնար էր պաշտպանել պետության ծովային սահմանները։ Այն անհրաժեշտ էր նաև ծովային առևտրի անվտանգությունն ապահովելու համար։ Ռազմական նավատորմի հենակետերն էին Այասը և Կոռիկոսը ։
Մշակույթ
Կիլիկիայի բնակչության մեծ մասը հայ էր էին, փոքրամասնություններից էին ասորիները, մուսուլմաները, հրեաներն ու ֆրանկները ։ Բնակչության խայտաբղետությունն ունեցավ իր ազդեցությունը Կիլիկիայի մշակույթի վրա ։ Կիլիկիայի հայ ազնվականությունը շատ բաներ վերցրեց Ֆրանսիայից, օրինակ ասպետությունն ու շատ ֆրանսիական պաշտոնների անվանումներ։ Կիլիկիայի սոցիալական կառուցվածքն ավելի նման էր Արևմտյան Եվրոպայի երկրների ֆեոդալական համակարգին, քան ավանդական Մեծ Հայքի նախարարական համակարգին ։ Օրինակ Կիլիկիայում ֆրանսերեն պարոն կամ բարոն և գունդստաբլ բառերը փոխարինեցին հայկական նախարար և սպարապետ անվանումներին ։ Ազնվականության մեջ տարածվեց ասպետությունը և անցկացվում էին բազմաթիվ ասպետական մրցություններ։ Արևմուտքի ազդեցության ներքո հայերեն ներմուծվեցին երկու նոր տառեր (Ֆ ֆ = "f" և Օ օ = "o") և բազմաթիվ ֆրանսերեն բառեր ։
Որոշ հայեր ընդունեցին ուղղափառություն և կաթոլիկություն, սակայն այդ ամենը չունեցավ միակողմանի ազդեցություն, քանի որ հայկական մշակույթի որոշ տարրեր ներմուծվեցին նաև Եվրոպա։ Կիլիկիայում էին գործում ժամանակի հայտնի հայ արվեստագետներ, օրինակ հայտնի մանրանկարիչ Թորոս Ռոսլինը, ով գործել է Հռոմկլա քաղաքում 13-րդ դարում ։
Մարմարիկ (այլ կիրառումներ)
Մարմարիկ, կարող է վերաբերել՝
Կիլիկիայի հայկական թագավորություն
Մշակույթ
Հայտնի ռուս պատմաբան Վալերի Բրյուսովը իր աշխատությունների մեկում նկարագրում է Կիլիկյան Հայաստանը, որպես «մարդկության հոգևոր կյանքի համաշխարհային կենտրոններից մեկը».
Ճարտարապետություն
Ամրոցներն ու բերդերը կառուցվում էին խոշոր կոպտատաշ քարերից, սոսնձում կրաշաղախով։ Եկեղեցիների և հուշահամալիրների պատերը սրբատաշ էին արվում, իսկ լիցքը մանր քարերով։ Բացվածքներն ավարտվում էին կիսաշրջան, սլաքային և աղեղնային կամարներով։ Գմբեթային ծածկերում կիրառվում էին առագաստաթաղային կառուցվածքներ, զարդարվում էին մարմարով և խճանկարներով։ Կարևոր ռազմավարական նշանակություն ունեցող ամրոցները պաշտպանված էին օժանդակ փոքր ամրոցներով, կառուցվածշ դժվարամատչելի դիրք ունեցող վայրերում։ Մասնավորապես նման ձևով էին կառուցված Սիս, Անարզաբա, Լամբրոն ամրոցները։ Հատուկ ուշադրություն էր դարձվում ամրոցների ջրամատակարարմանը, և յուրաքանչյուր ամրոց ուներ մեկ կամ երկու ջրամբար։
Գրեթե յուրաքանչյուր ամրոցում կամ դղյակում կար մի եկեղեցի, իսկ քաղաքներում մի քանիսը (մասնավորապես Սիս քաղաքում դրանք 20-ից ավելի էին)։ Եկեղեցիները և մատուռները կառուցում էին ուղղանկյուն հատակագծով, կիսաշրջանաձև աբսիդով որպես միանավ բազիլիկներ։ Նշանավոր վանքերից են Կոռիկոսի մեծ եկեղեցին, Սիսի Սուրբ Սոֆայի տաճարը, Հռոմկլայի, Ադանայի, Պապեռոնի եկեղեցիները։
Կիլիկիայի հայերը, հատկապես ճարտարապետության ոլորտում, մեծ քանակով ներմուծություններ կատարեցին եվրոպական մշակույթ, օրինակ եկեղեցաշինության և ամրոցաշինության որոշ տարրեր ։ Հայկական աշտարակները կլոր հատակագծեր ունեին, որը հետագայում վերցրին Հիվանդախնամները և օգտագործեցին իրենց աշտարակների կառուցման մեջ ։
Հատկանշական է պատմաբան Վիլհելմ Տյուրոսացու տեղեկությունը այն մասին, որ 1124 թվականին Տյուրոս քաղաքի պաշարման ժամանակ, պարիսպների կործանման աշխատանքներին մասնակցել է անտիոքցի հայ ինժեներ Ավետիքը ։
Նկարչություն
Կերպարվեստը բարձր զարգացման է հասել Կիլիկյան Հայաստանում, մասնավորապես մանրանկարչությունը։ Հատկապես մեծ համբավ ուներ այսպես կոչված «Կիլիկիայի Մանրանկարչության դպրոցը»։ Այդ դպրոցի սաներից էր աշխարհահռչակ մանրանկարիչ Թորոս Ռոսլինը, նշանավոր նկարիչներից են Կոստանդինը, Գրիգոր Մլիճեցին, Կիրակոսը։ Հատկանշական գործերից են 1113 թվականի ծաղկված Ավետարանը Դրազարկում, 1166 թվականի Ավետարանը՝ ծաղկված Հռոմկլայում (Մատենադարան, N 6763 և N 7374 ձեռագրեր), Գրիգոր Մլիճեցու Ներսես Լամբրոնացու պատվերով 1173 թ. ծաղկած «Նարեկը» (Մատենադարան, N 1568 ձեռագիր) և «Սկևռայի Ավետարանը»՝ Ստեփանոս քահանայի պատվերով 1197 թ., Կոստանդինի 1193 թվականին ծաղկած Ավետարանը (Վենետիկի Մխիթարյան միաբանություն, ձեռագիր N 1635), Թորոս Ռոսլինի 1262 թվականի Ավետարանը (Բալթիմոր, Ուոլստերի պատկերասրահ, ձեռագիր N 539), 1272 թ. «Կեռան թագուհու Ավետարանը» (Երուսաղեմի Սուրբ Հակոբյանց վանք, ձեռագիր N 2563), «Վասակ իշխանի Ավետարան» (Երուսաղեմի Սուրբ Հակոբյանց վանք, ձեռագիր N 2568), «Հեթում Բ թագավորի ճաշոց» ձեռագիրը և այլն։
Գրականություն
12-14 դարերում Կիլիկյան Հայաստանում մեծ վերելք ապրեց հայ գրականությունը, մասնավորապես գրական ավանդույթները, զարգացավ ժողովրդական բանահյուսության ժանրը, ստեղծվեցին փոքրիկ զրույցներ, նաև առակներ ու հանելուկներ։ Արմատավորվեցին ու զարգացան գրական նոր տեսակներ, գրականության մեջ որպես նոր լեզու մտավ ժողովրդի խոսակցական լեզուն՝ մոտ գրաբարին։
Կիլիկիայի գրականության մեծագույն ներկայացուցիչներն են Ներսես Շնորհալին (Ներսես Դ Կլայեցի կաթողիկոս) և Վարդան Այգեկցին, ովքեր հսկայական ավանդ ունեն հայ ընդհանուր գրականության զարգացման գործում։ Գրական մեծ արժեք են ներկայացնում Շնորհալու «Ողբ Եդեսիոյ» պոեմը և Այգեկցու հավաքագրած առակները։
Լևոն Գ-ի մասին ժողովրդական «Աւա՛ղ զԼէոնն ասեմ» երգը համարվում է հայրեն տաղաչափությամբ պահպանված հնագույն ստեղծագործություններից մեկը ։ Ժողովրդական բանահյուսության վառ օրինակ են Ներսես Շնորհալու հանելուկները, Վարդան Բարձրբերդեցու հայրենները, Լևոն Գ-ի բանաստեղծությունը, Լիպարիտ զորավարի մասին զրույցները, որտեղ ժողովուդը նրան համեմատում է Տրդատ Մեծի և Մուշեղ Մամիկոնյանի հետ, հատկապես արժեքավոր են Լիպարիտի քրոջ հերոսական կերպարի մասին մասերը։ Նշանավոր են նաև Սևակն կոչվող աղբյուրի հետ կապված ժողովրդական ավանդազրույցները, Վարդան Հայկազնի «Տաղ գերեզմանական վասն փոխման երանեալ և սուրբ կաթողիկոսին Հայց Գրիգոր Վկայասերի» չափածո ստեղծագործությունը, Անանուն բանաստեղծի (11-12 դդ.) տաղերը։ Հայտնի աշխատանքներից է նաև Բարսեղ Քեսունցի (12-րդ դար) Մարաշի և Քեսունի լատին իշխան Պաղտուինի հիշատակին գրված երկը, որը աղոթքի, քրիստոնեական քարոզության, վարքի և վկայաբանության ինքնատիպ գործ է։
Մեզ հասած ձեռագրերից են Գրիգոր Մարաշեցու (12-րդ դար) արձակ բանաստեղծությունները, որոնք ներշնչված են Գրիգոր Նարեկացու «Մատյան ողբերգությանի» ոգով, մատենագետ Գրիգոր Սկևռացու շարականները ու ներբողները, նրա քեռորդի և աշակերոտ Գեորգ Սկռևացու տաղերը, Կոստանդ Սրիկի «Հրճուիմք այսօր» տաղը, Վահրամ Րաբունու պատմավիպասանական պոեմը և այլն։
Բացառիկ են Կիլիկիայում ստեղծված «Մանրուսմունք» և «Խազգիրք» կոչվող ժողովածուները, կապված հայ երաժշտական գրականության հետ։ Քաղաքական մտքի ու գեղարվեստական մեծարժեք գործ է «Թուղթ ընդհանրական ժողովածուն»։
Երաժշտություն
Կիլիկյան Հայաստանի երաժշտության հիմքը X-XI դարերից այստեղ գաղթած հայերի բանավոր ու գրավոր երաժշտական ավանդույթներն են, որոնցից սակայն շատ քիչ տվյալներ են պահպանվել։ Պահպանվել են գուսանական երաժշտության նմուշներ, որոնցից է Հեթում Ա-ի որդի Լևոն Գ թագավորի գերության առթիվ հորինված գուսանական քնարական-վիպական բնույթ ունեցող «Աւա՛ղ զԼէոնն ասեմ» հայրենասիարական երգը, «Մսրա թալանի» երգը և այլն։
Կիլիկայի հայ գուսանների ստեղծագործությունները խաչակիրների շնորհիվ հաղորդվել են նաև Պրովնասի տրուբադուրների ստեղծագործությանը։ Կիլիկիյում նշանակլի զարգացում է ապրել թվերգի երաժշտական բաղադրիչը, ներառելով բուն երգեցողության խազագրեր։ 13-րդ դարում Սիսում հրապարակվել է խազավոր Շարակնոցի ամբողջական խմբագրությունը՝ «Խըլկցի» անվանումով, ըստ Գրիգոր Խուլ նշանավոր վարժապետի անվան։
Կիլիկյան վանքերից Հռոմկլան, Սսի դպրոցը, Ակները, Արքակաղինը, Դրազարկը, Մլիճը, Սկևռան, եղել են ոչ միայն Կիլիկյան, այլ ընդհանրապես հայ երաժշտարվեստի մեծ կենտրոններ։
Տնտեսություն
Կիլիկյան Հայաստանը գտնվելով Միջերկրական ծովի ափին, ուներ լավ զարգացած տնտեսություն։ Այն գտնվում էր Արևելքը Միջերկրական ծովին միացնող առևտրային ուղիների վրա։ Հատկապես կարևոր էր համեմունքների առևտուրը ։
Լևոն Բ թագավորի գահակալման ընթացքում Կիլիկիան ավելի մերձեցավ Եվրոպայի հետ։ Նա որոշակի ազատություններ շնորհեց Պիզայի, Ճենովայի, վենետիկցի և ֆրանսիացի առևտրականներին։
Այաս, Տարսոն, Ադանա և Մամիստրա քաղաքները միջազգային առևտրի կարևորագույն վայրեր էին ։ Կիլիկիայի ազնվականության երկրորդ լեզուն դարձել էր ֆրանսերենը, իսկ առևտրականներինը, իտալացի առևտրականների առակայությամբ պայմանավորված՝ իտալերենը ։ Այասը սկսած Լևոն Բ թագավորի կառավարումից դարձել էր ամենամեծ նավահանգստային և առևտրային քաղաքը Միջերկրական ծովի արևելյան հատվածում ։ Մարկո Պոլոն, օրինակ եղել է Այասում 1271 թվականին։ Ահա ինչպես է նա նկարագրում Այասը. "Նրանք (Կիլիկյան Հայաստանը) ունեն մի քաղաք ծովի ափին, որ կոչվում է Լայաս (Այաս) որտեղ մեծ առևտուր է տեղի ունենեում։ Քանզի դուք պետք է իմանաք, որ բոլոր համեմունքները, ոսկյա իրերն ու մետաքսե հագուստը, և այլ թանկարժեք իրեր բերվում են այս քաղաք։ Եվ Վենետիկի ու Ճենովայի և այլ քաղաքների առևտրականները գալիս են այստեղ վաճառելու բարիքներ, և գնելու իրենց անհրաժեշտ ապրանքներ։ Եվ եթե ուրիշները իրեր գնելու համար ճամփա են ընկնում հեռու (Արևելք), ապա առևտրականները գալիս են Լայաս (Այաս) կոչվող քաղաք, որտեղ կարող են գտնել ամեն ինչ։"
Արդեն Թորոս իշխանի օրոք Կիլիկիան հատում էր դրամ։ Ոսկե և արծաթե մետաղադրամները, որոնք կոչվում էին դրամ և թագվորին, հատվում էին Սիս և Տարսոն քաղաքում՝ թագավորի կողմից։ Շատ արտասահմանյան դրամներ նույնպես գտնվում էին շրջանառության մեջ, օրինակ իտալական դուկատ, ֆլորին, և զեչինո, բյուզանդական բեսանտ, արաբական դիրհամ, և ֆրանսիական լիվր դրամները ։
Պետր Ռայչև
Պետր Գեորգիև Ռայչև (Петър Георгиев Райчев, 9 մարտի, 1887, Վառնա, Բուլղարիայի իշխանություն (ներկայում՝ Բուլղարիա) - 30 օգոստոսի, 1960, Սոֆիա, Բուլղարիա), բուլղարացի օպերային երգիչ (տենոր ), օպերային ռեժիսոր և մանկավարժ։ Բուլղարիայի Ժողովրդական Հանրապետության ժողովրդական արտիստ (1949), Դիմիտրովի մրցանակի դափնեկիր (1950)։
Կիլիկիայի հայկական թագավորություն
Կիլիկյան Հայաստանի քաղաքները
Կիլիկիայում քաղաքային կյանքի նոր վերելքը կապված էր հայկական պետականության հաստատման հետ, քանզի Մեծ Հայքի քաղաքային բնակչության մաս կազմող արհեստավորների և առևտրականների մի ստված զանգված տեղափոխվեց միջերկրածովյան այս երկրամաս։ Քաղաքային կյանքի զարգացման վրա որոշակի ազդեցություն ունեցան նաև խաչակրաց արշավանքները, որոնք Արևելք-Արևմուտք առևտրատնտեսական հարաբերությունների աշխուժացման խթան հանդիսացան ։ Սկզբնական շրջանում Կիլիկյան Հայաստանի կարևորագույն քաղաքները հետևյալներն էին.
Սկզբնական շրջանում դրանք ամրոցներ և բերդաքաղաքներ էին և ավելի շատ ռազմական դեր էին խաղում, քան տնտեսական։ Դրանք անգերագնահատելի դեր էին խաղում երկրի տնտեսական և քաղաքական կյանքում ։
Պետր Ռայչև
Կենսագրություն
Բեմական գործունեությունը Պետր Ռայչևն սկսել է 1908 թվականին Բուլղարիայի օպերային ընկերությունում։ Երգել է նաև Պետրոգրադիի Մեծ թատրոնում։ 1913 թվականից Սանկտ Պետերբուրգի Երաժշտական դրամայի թատրոնի մենակատարն է։ 1915-1917 թվականներին հյուրախաղերով հանդես է եկել Ռուսաստանի, Ուկրաինայի մի շարք քաղաքներում (Օմսկ, Տոմսկ, Եկատերինբուրգ, Սարատով, Ցարիցին, Ռոստով, Կիսլովոդսկ, Խակով, Պոլտավա, Եկատերինոսլավլ, Օդեսա, Կիև, Կոստրոմա, Օրյոլ Վորոնեժ, Ժելեզնովոդսկ, Եկատերինոդար, Նովոչերկասկ, Ելիզավետգրադ, Տուլա, Վլադիվոստոկ), ինչպես նաև Բաքվում, Թիֆլիսում, Տաշքենդում։ 1920 թվականից ելույթ է ունեցել Իտալիայում ու եվրոպական այլ երկրներում։ 1929 թվականից Փարիզի Ռուսական օպերայի (Մարիա Կուզնեցովա-Բենուայի մասնավոր թատրոնը) մենակատարն է, իսկ 1935 թվականին սկսել է աշխատել Սոֆիայի ժողովրդական օպերայում, որտեղ ներկայացումներ է բեմադրել որպես ռեժիսոր։ Օպերաներ է բեմադրել նաև Զագրեբում ու Վառնայում։ Վոկալ է դասավանդել Սոֆիայի կոնսերվատորիայում, որտեղ 1950-1958 թվականներին եղել է պրոֆեսոր։
Կիլիկիայի հայկական թագավորություն
Կիլիկյան Հայաստանի քաղաքները
Հետագայում վերոհիշյալ կարևորագույն քաղաքներին ավելացան նաև հետևյալները՝
Պետր Ռայչև
Կենսագրություն
Պետր Ռայչևը մահացել է 1960 թվականի օգոստոսի 30-ին Սոֆիայում։
Կիլիկիայի հայկական թագավորություն
Կիլիկյան Հայաստանի քաղաքները
Ինչպես միջնադարի մյուս հասարակություններում, Կիլիկյան Հայաստանում ևս արհեստավորներն առավել արտոնյալ կարգավիճակում էին, քան գյուղացիները ։
Կիլիկյան Հայաստանում քաղաքը ոչ միայն վարչատնտեսական, այլև ռազմական միավոր էր, քանզի քաղաքային բնակչության մի մասը զինվորական ծառայություն էր կատարում ։
Կրոն
1198 թվականին կաթողիկոս Գրիգոր Զ Ապիրատը հայտարարեց կաթոլիկ և հայ առաքելական եկեղեցու միավորման մասին; սակայն այս որոշումը չունեցավ լուրջ ազդեցություն։ Սակայն Հռոմի Պապն ամեն ինչ անում էր միավորումը կատարելու։ Օրինակ Ֆրանցիսկյան միաբանությունն ուղարկվեց Կիլիկիա, տարածելու կաթոլիկություն ։ Հեթում Բ արքան գահից հրաժարվելուց հետո դարձավ ֆրանցիսկյան միաբանության վանական։ 1293 թվականին, երբ մամլուքները գրավեցին Հռոմկլան, կաթողիկոսարանը տեղափոխվեց Սիս։ Արդեն թագավորության կործանումից հետո՝ 1441 թվականին կաթողիկոսարանը տեղափոխվեց Էջմիածին, սակայն Կիլիկիայում շարունակեց գործել տեղի կաթողիկոսը ։
Խաչակրաց արշավանքներն ու Կիլիկյան Հայաստանը
Կիլիկյան Հայաստանի իշխան Կոստանդինի գահակալման շրջանում սկսվեց Առաջին խաչակրաց արշավանքը, և Կոստանդինը տեսավ հնարավորություն խաչակիրների միջոցով պաշտպանել երկիրը սելջուկ-թուրքերի և Բյուզանդիայի հարձակումներից։ Հենց խաչակիրների շնորհիվ թուլացավ Իկոնիայի սելջուկությունը և շատ ամիրայություններ, որն էլ հնարավորություն տվեց Կիլիկյան Հայաստանին գոյատևել։ Խաչակրաց արշավանքների շնորհիվ Լևոն Բ-ն կարողացավ հռչակվել Կիլիկիայի Հայոց թագավոր։ Բացի դրանից, Կիլիկյան Հայաստանը Արևմտաեվրոպական պետությունների և հատկապես Ֆրանսիայի կառավարման շատ գծեր վերցրեց և կիրառեց հենց Կիլիկիայում։ Շատ ֆրանսերեն տերմիններ մուտք գործեցին մեր բառապաշար, օրինակ մերսի շնորհակալության կամ գուդստանբլ սպարապետի փոխարեն։ Խաչակիրների միջոցով մեծացավ առևտուրը հայերի և քաղաք-պետություններ Վենետիկի, Պիզայի և Ջենովայի միջև։ Սակայն մեր համագործակցությունը օգուտ էր բերում երկու կողմերին էլ, այդ թվում խաչակիրներին։ Հայազգի զինվորի շնորհիվ երկարատև պաշարումից հետո խաչակիրները կարողացան գրավել Անտիոքը։ Հայերը նաև ռազմական օգնություն էին ցուցաբերում խաչակիրներին. օրինակ բոլոր խաչակրաց պետություններում ծառայող հայազգի զինվորների թիվը հասնում էր 10.000-ի, որից 4.000-ը հեծալներ։ Խաչակիրները շատ տարրեր վերցրեցին նաև մեր ամրոցաշինությունից, օրինակ կլոր հատակագծով աշտարակները։ Հայերը սերտ կապեր ունեին նաև հարևան Եդեսիայի կոմսության հետ, քանի որ այն գտնվում էր պատմական Հայկական Միջագետքի տարածքում, իսկ երբեմն էլ ներառում բուն Մեծ Հայքից որոշ տարածքներ, բնակչության մեծ մասն էլ հայեր էին։ Եդեսիայի կոմսության իշխանների մեծ մասը ամուսնանում էին Կիլիկիայի Հայոց պետության իշխանների դստրերի հետ։ Օրինակ Եդեսիայի կոմսության իշխան Յոսկելին Ա ամուսնացավ իշխան Կոստանդին Ա-ի աղջկա հետ, իսկ Երուսաղեմի թագավորության առաջին թագուհին դարձյալ հայ էր։ Նույնիսկ ծրագիր էր մշակվել հայկական զորք բերել Երուսաղեմի թագավորություն, զինուժի պակասի պատճառով։ Կիլիկիայի հայկական թագավորությունը վերջին քրիստոնյա պետությունն էր ողջ մուսուլմանական Մերձավոր Արևելքում, նրան երբեմն անվանում էին քրիստոնյա կղզի մուսուլմանական ծովում։ Եվ իզուր չէ նկատել հայերի օգնությունը խաչակիրներին, Հռոմի Պապ Գրիգոր XIII-ը իր ճառում.
"Բոլոր ժողովուրդների մեջ պետք է նշել հատկապես հայերի ցույց տված օգնությունը քրիստոնյա եկեղեցուն, թե ինչպես այն ժամանակներում, երբ քրիստոնյա իշխանները գնում էին ետ գրավելու Սուրբ Երկիրը, ոչ մի ժողովուրդ ինչպես հայերը չէին օգնում քրիստոնյաներին. նրանք ապահովում էին խաչակիրներին ձիերով, ուտելիքով և ուղեկցում անծանոթ վայրերով։ Հայերը աջակցում էին այդ զինվորներին մեծագույն քաջությամբ և հավատարմությամբ Սուրբ Պատերազմների ընթացքում։"
Արտաքին հղումներ
Կատեգորիա:Կիլիկիայի հայկական թագավորություն Կատեգորիա:1375 կազմալուծված պետություններ և տարածքներ Կատեգորիա:Թուրքիայի Միջերկրածովյան տարածաշրջան Կատեգորիա:Փոքր Ասիա Կատեգորիա:Մերձավոր Արևելքի պատմական պետություններ Կատեգորիա:Կիլիկյան Հայաստան Կատեգորիա:Արևմտյան Ասիայի նախկին թագավորություններ Կատեգորիա:Արևմտյան Ասիայի նախկին պետություններ Կատեգորիա:Փոքր Ասիայի միջնադարյան պետություններ Կատեգորիա:Ադանայի նահանգի պատմություն
Ջենի Ֆրենսիս
Ջենի Ֆրենսիս (Genie Francis, ), ամերիկյան հեռուստատեսային դերասանուհի։ Առավել հայտնի է օճառային օպերաներում կատարած դերերով։
Կենսագրություն
Ջենի Ֆրենսիսը ծնվել է 1962 թվականի մայիսի 26 - ին ԱՄՆ - ի Նյու Ջերսի նահանգի Էնգլբուդ քաղաքում։ Նրա հայրը՝ ծագումով անգլիացի, կանադացի դերասան Իվոր Ֆրանսիսը մահացել է 1986 թվականին։
Ֆրենսիսը առավել հայտնի է իր Լաուրա Սպենսերի դերով «Գլխավոր հոսպիտալ» օճառային օպերայում կատարած դերով, որը խաղացել է երեք տասնամյակ՝ սկսած 1976 թ. - ից ։ 2007 թվականին նա ստացել է «Էմմի» ցերեկային մրցանակը լավագույն երկրորդական կին դերի համար «Գլխավոր հոսպիտալ» օճառային օպերայում ։ Ֆրենսիսը մի քանի անգան հեռացել և վերադարձել է «Գլխավոր հոսպիտալ»։ 1983 թվականին՝ իր կարիերայի գագաթնակետին նա առաջին անգամ հեռավավ շոուից, որպեսզի կարիերա սկսի փրայմ-թայմում և ստացավ գլխավոր դեր «Մերկ բուրմունք» հեռուստասերիալում, որը փակվեց առաջին եթերաշրջանի ավարտից հետո ։ Հետո նկարահանվել է «Հյուսիս և Հարավի» երեք մասերում, ինչպես նաև հյուր է եղել «Հյուրանոց», «Նա սպանություն է գրել» և «Ռոզեաննա» սերիալներում։
1988 թվականից ամուսնացած է դերասան Ջոնաթան Ֆրեյկսի հետ և ունի երկու երեխա։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Էմմի» մրցանակի դափնեկիրներ
Մարմետ (այլ կիրառումներ)
Մարմետ, կարող է վերաբերել՝
Կրեմենչուգի շրջան
Կրեմենչուգի շրջան (Кременчуцький район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Կրեմենչուգ ։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում նշանակալի չափով ընդարձակվել է. նրա տարածքին միացվել են լուծարված Չոռնոբայ ու Դրաբով շրջանները և Կրեմենչուգ քաղաքը (ամբողջ մարզում թողնվել է ընդամենը չորս շրջան) : 2020 թվականի հունվարի տվյալներով շրջանի բնակչության թվաքանակը եղել է 38.814:
Աշխարհագրություն
Շրջանի տարածքի մակերեսը կազմում է 1200 կմ²։
Բնակչություն
2001 թվականի մարդահամարի արդյունքներով շրջանում բնակվում էր 43975 մարդ։ Բնակչության խտությունը կազմում էր 36,65 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Օ Հա Յոն
1996-2011. վաղ կյանք և կարիերայի սկիզբ
Ծնվել է 1996 թվականի հուլիսի 19-ին Հարավային Կորեայի մայրաքաղաք Սեուլում։ Սովորել է Յանգչեոն շրջանի միջնակարգ դպրոցում, որը ավարտել է 2012 թվականին, և Սեուլի կատարողական արվեստի դպրոցում, որը ավարտել է 2015 թվականին  ։ Յոթերորդ դասարանում նա մասնակցել է CUBE Entertainment լեյբլի լսումներին և արդյունքում պրակտիկանտ է դարձել։ Ավագ դպրոցն ավարտելուց հետո Օ Հա Յոնը որոշեց չընդունվել քոլեջ, որպեսզի կենտրոնանա Apink խմբի հետ առաջխաղացման վրա ։
Հա Յոնը ներկայացվել է որպես Apink խմբի երրորդ անդամ 2011 թվականի փետրվարի 21-ին ։ Ապրիլի 21-ին նա խմբի հետ դեբյուտ է կատարել M Countdown շոուի ժամանակ, կատարելով «I Know» (몰라요) և «Wishlist» երգերը, որոնք ներառվել են նրանց դեբյուտային` «Seven Springs of Apink» մինի ալբոմում ։
2014-ներկա. դերասանական և սոլո կարիերա
A pink խմբում գործունեությունից բացի նա նաև մասնակցել է տարբեր նախագծերում։ 2014 թվականին նա էմսի է եղել «Շաբաթական այդըլ» շոուի մի քանի սերիաներում A pink խմբի գործընկեր Բոմի հետ ։ Հուլիսին նկարահանվել է Jiggy Dogg-ի «The Best Thing I Did» երգի տեսահոլովակում ։ 2015 թվականի օգոստոսին նշանակվել է «Շաբաթական այդըլ» շոուի էմսի AOA խմբի անդամ Մինայի և VIXX խմբի անդամ Էնի հետ ։ 2016 թվականին մասնակցել է «Ջունգլիների կանոն» ռեալիթի շոուին ։ Իր կարիերայի ընթացքում նա նաև երգեր է գրել։ Հա Յոնը գրել է տեքստ «What a Boy Wants»-ի համար (2015) և Ջոնգ Ըն Ջիի հետ համատեղ «It's You» սինգլը (2016) ։
2016 թվականի նոյեմբերին խաղացել է «Խնդրում եմ, գտեք նրան» վեբ դորամայում, որը եթեր է հեռարձակվել 2017 թվականի մարտի 1-ին KBS2 և KBS World հեռուստաալիքներում ։
2018 թվականին նկարահանվել է «Սեր, մնա հիշողության մեջ» գիտաֆանտաստիկ վեբ դորամայում ։
2019 թվականի օգոստոսի 21-ին Հա Յոնը դեբյուտ է կատարել իր` «Oh!» սոլո մինի ալբոմով ։
Ծանոթագրություններ
Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի երգահաններ Կատեգորիա:21-րդ դարի երգիչներ և երգչուհիներ Կատեգորիա:Հարավկորեացի պարային երաժիշտներ Կատեգորիա:Հարավկորեացի մոդելներ Կատեգորիա:Հարավկորեացի կոմպոզիտորներ
Շրի Լանկայի Օլիմպիական կոմիտե
Շրի Լանկայի Օլիմպիական կոմիտե, Շրի Լանկայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1937 թվականին ։ Գրասենյակը գտնվում է Կոլոմբոյում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ ։
Վարդան Բակալյան
Ակումբային կարիերա
«Փյունիկ» ֆուտբոլային ակումբի սան։ 15 տարեկանում խաղացել է «Փյունիկի 3»-րդ կազմում։ Անցկացրել է 11 խաղ, որի ժամանակ աչքի է ընկել 6 գոլով։ 2011 թվականին «Փյունիկի» մարզչական շտաբում Բակալյանը պայմանագիր կնքեց «Փյունիկի» 1-ին թիմի հետ։ Այդ տարի իր նորամուտը նշեց Հայաստանի առաջին առաջնությունում։ 2011 թվականի ապրիլի 17-ին «Շիրակի» դեմ խաղում, որը կայացել է Երևանում, Բակալյանը խաղադաշտ է դուրս եկել 86-րդ րոպեին և փոխարիել է Հովհաննես Հովհաննիսյանին ։ Սեպտեմբերին խաղացել է Հայաստանի սուպերգավաթում, 88-րդ րոպեին գոլ է խփել (3:0), և դարձել է պատվո մրցանակի հաղթող ։ Իսկ Հայաստանի առաջնությունում նվաճել է բրոնզե մեդալ։
Արտաքին հղումներ
Կատեգորիա:Հայաստանի հավաքականի ֆուտբոլիստներ Կատեգորիա:Արարատ-Արմենիայի ֆուտբոլիստներ
Սուրեն Ավետիսյան (այլ կիրառումներ)
Սուրեն Ավետիսյան անուն-ազգանունը կարող է վերաբերել հետևյալ անձանց.
Ասսան Ն'Դիայ
Ասսան Ն'Դիայ  (Assane N'Diaye, ), սենեգալցի ֆուտբոլիստ, պաշտպան։
Կենսագրություն
Ասսանի մայրը բուժքույր է եղել, իսկ հայրը՝ սրտաբան։ Հայրը նաև ուներ հիվանդանոց Փարիզում։ Ասսանը սկսել է ֆուտբոլ խաղալ փողոցում. նա այնքան է սիրել այդ սպորտի տեսակը, որ երբեմն դպրոցի դասերը թողել է՝ ֆուտբոլ խաղալու նպատակով։ 10 տարեկան հասակում ֆուտբոլիստը ընդունվում է «Ժաննա դ’Արկ» ֆուտբոլային դպրոց։ Ասսանը սկսել է ֆուտբոլը նախ որպես կիսապաշտպան, սակայն երբ նրանց թիմի կենտրոնական պաշտպանը վնասվածք է ստանում, մարզիչը նրան նշանակում որպես պաշտպան և այդ դեպքից հետո նա սկսում է մասնագիտանալ հենց այդ դիրքում։ 15 տարեկան հասակում Ասսանը ֆուտբոլ խաղալիս կոտրում է ոտքը ։ Ֆուտբոլիստը սովորել է բժշկական համալսարանում, սակայն չի շարունակել ուսումը։
Ակումբային կարիերա
1995 թվականից 2000 թվականը հանդես է եկել «Ժաննա դ’Արկ» ակումբի կազմում։ Այստեղ նա անցկացնում 110 հանդիպում և դառնում է 7 գոլի հեղինակ։ Ակումբի հետ միասին նա ճանաչվում է Սենեգալի առաջնության չեմպիոն և արծաթե մրցանակակիր։
2001-02 թվականների մրցաշրջանում Ասսանը հանդես է եկել «Շախտյորի» կազմում։ Այդ մրցաշրջանում ակումբը դառնում է Ուկրաինայի չեմպիոն, ընդ որում ոչ մի խաղում նրանք պատրություն չեն կրում։ Ասսանը մասնակցում է 23 հանդիպման և դառնում է 2 գոլի հեղինակ։ Գավաթի խաղարկությունում «Շախտյորը» նույնպես հաղթանակ է տանում և այդպիսով ոսկե դուբլ է գրանցում իր հաշվին ։
Ն’Դիային մի անգամ չէ, որ հրավիրել են ֆրանսիական և թուրքական ակումբներ, սակայն նա հավատարիմ է մնում «Շախտյորին», չնայած 2002-03 թվականների մրցաշրջանում ակումբի անհաջողությունների։ Այն բանից հետո, երբ ակումբի մարզիչն է դառնում Միրչա Լուչեսկուն, Ասսանը չի հայտնվում ակումբի մասնակցիների թվում կրթամարզական միջոցառմանը մասնակցելու համար և շուտով ստանում է ազատ գործակալի կարգավիճակ։ Տեղեկություն կար այն մասին , որ նրան անհրաժեշտ է օստեոարթրոզի բուժում ։
Կարիերան հավաքականի կազմում
1999 թվականից 2001 թվականը Ասսանը հանդես է եկել Սենեգալի ազգային հավաքականի կազմում, որտեղ մասնակցել է 37 հանդիպման և դարձել է երեք գոլի հեղինակ։ Հավաքականի կազմում նա կրել է ավագի թևկապը ։
2000 թվականին մասնակցել է Գանայում և Նիգերիայում տեղի ունեցող Աֆրիկյան ազգերի գավաթի խաղարկությանը։ Մրցաշարում անցկացրել է չորս հանդիպում իր հավաքականի հետ միասին։ Սենեգալը խմբում զբաղեցնում է 2-րդ հորիզոնականը՝ զիջելով միայն Եգիպտոսի ազգային հավաքականին։ 1/4 եզրափակչում նրանք զիջում են Նիգերիայի ազգային հավաքականին։
Մահ
2008 թվականի փետրվարի 13-ին Ասսանը 33 տարեկան հասակում մահանում է Դակարում ։ Ըստ վարկածներից մեկի նա մահացել է քնի ժամանակ ։
Արտաքին հղումներ
Կատեգորիա:Սենեգալցի ֆուտբոլիստներ Կատեգորիա:Շախտյոր Դոնեցկի ֆուտբոլիստներ Կատեգորիա:Ֆուտբոլի պաշտպաններ
Ճապոնիայի Օլիմպիական կոմիտե
Ճապոնիայի Օլիմպիական կոմիտե, Ճապոնիայի ազգային օլիմպիական կոմիտե։ Հիմնադրվել 1911 թվականին։ Դարձել է ՄՕԿ-ի անդամ 1912 թվականին ։ Գրասենյակը գտնվում է Տոկիոյում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ ։
Արտաքին հղումներ
Կատեգորիա:Ազգային օլիմպիական կոմիտեներ Կատեգորիա:Ճապոնիա Կատեգորիա:1911 հիմնադրումներ Ճապոնիայում
Մոնտեմինիայո
Բնակչությունը՝ 558 մարդ (2008 թվականի մարդահամար տվյալների)։ Բնակչության միջին խտությունը՝ 22 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 52010։ Հեռախոսային կոդը՝ 00575։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Լետո (այլ կիրառումներ)
Լետո կարող է վերաբերել․
Սեն Վալերի սյուր Սոմ
Սեն Վալերի սյուր Սոմ (Saint-Valery-sur-Somme), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 2822 մարդ, բնակչության խտությունը` 268.76 մարդ/կմ²։ Բնակավայրը զբաղեցնում է 10.5 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1652 աշխատունակ (15-64 տարեկան) բնակիչ, որոնցից ակտիվ էին 1069-ը, իսկ ոչ ակտիվները` 583։ Ակտիվության ցուցանիշը կազմում է 64,7 %։ 1069 աշխատունակ մարդկանցից աշխատել է 944 անձ (499 տղամարդ և 445 կին)։ Գործազուրկ են եղել 125 անձ (59 տղամարդ և 66 կին)։ 583 անաշխատունակներից 114-ը եղել են աշակերտներ կամ ուսանողներ, 261-ը` թոշակառուներ, իսկ 208-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կար (այլ կիրառումներ)
Կար կարող է նշանակել.
Sorry Go ’Round
Sorry Go 'Round, ֆիննական Poets of the Fall ալտերնատիվ ռոք խմբի սինգլը, որը թողարկվել է սահմանափակ քանակով՝ յուրաքանչյուր նմուշի համար անհատական համարով։ Ձայնասկավառակի փաթեթը պատված է հատուկ սև լաքով ։ Սինգլը ներկայացված է առաջնային երգի երկու տարբերակով, որը գործիքավորել են՝ ի համեմատումն ձայնասկավառակային տարբերակի։ Բացի այդ՝ ծրագրում էին, որ սինգլի մեջ կներառվեր նաև ստեղծագործության ռեմիքսը, սակայն ավելի ուշ խումբը հրաժարվեց այդ մտքից։ Դրա ձայնագրության և պաշտոնական թողարկման մասին տեղեկատվություն չկա։ Երգի համար տեսահոլովակ ևս չի նկարահանվել ։ Սկզբնապես նախատեսված էր, որ սկավառակը կթողարկվի 2006 թվականի հուլիսի 26-ին, սակայն տեղափոխվեց նույն թվականի օգոստոսի 16 ։
Ֆիննական սինգլների պաշտոնական չարթում Sorry Go 'Round-ը զբաղեցրել է յոթերորդ հորիզոնականը ։
Մաշևկայի շրջան
Ստեղծվել է 1925 թվականին։ Վարչական կենտրոնը՝ Մաշևկա ։
Աշխարհագրություն
Շրջանի տարածքի մակերեսը կազմում է 900 կմ²։
Բնակչություն
2001 թվականի մարդահամարի արդյունքներով շրջանում բնակվում էր 22947 մարդ։ Բնակչության խտությունը կազմում էր 25,5 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Ալեն Բադիու
Ալեն Բադիու (Alain Badiou, ), ֆրանսիացի փիլիսոփա, որի հիմնական աշխատությունները շոշափում են գոյության, ճշմարտության և առարկայության խնդիրները։ Բադիուն մարքսիստ փիլիսոփա է, և նրա հիմնական գործն է համարվում «Դարը» աշխատությունը, որտեղ նա շոշափում է 20-րդ դարի հետ կապված խնդիրները, և փորձում ձևակերպել, թե ընդհանրապես ինչն է բնութագրում 20-րդ դարը։ Նա նաև եղել է պլատոնիզմի հետևորդ և իր 2012 թվականին գրված «Պլատոնի հանրապետությունը» աշխատության մեջ քննարկել է պլատոնիզմին վերաբերող խնդիրները։
The CW
The CW Television Network (The CW), ամերիկյան հեռուստաալիք, աշխատում է 2006 թ սեպտեմբերի 18-ից։ Համատեղ ձեռնարկություն CBS Corporation և Warner Bros. ընկերությունների։ Անվանումն առաջացել է հիմնադիր ընկերությունների անվանումների առաջին տառերից (Paramount Global, Warner Bros, Warner Bros. Discovery)։ UPN և The WB հեռուստաալիքները դադարեցնելով հեռարձակումը (15 և 17 սեպտեմբերի)՝ ստեղծել են The CW հեռուստաալիքը։ 2006 թ սեպտեմբերի 18-ին սկսվեց The CW ալիքի հեռարձակումը, իսկ սեպտեմբերի 20-ին կայացավ առաջին հաղորդման պրեմիերան (America's Next Top Model 7-րդ սեզոն)։
Ալեն Բադիու
Բադիուն ազդեցություն է թողել այնպիսի փիլիսոփաների վրա ինչպիսիք են՝ Սլավոյ Ժիժեկը, Տրիստան Գարսիան և Փիթեր Հալվարդը։
The CW
Հեռուստաալիքով ցուցադրվում են տարբեր ժամանակակից սերալներ ֆիլմեր և շոուներ, ինչպես նաև մանկական հաղորդումներ։
Արտաքին հղումներ
Կատեգորիա:Ամերիկյան հեռուստաընկերություններ Կատեգորիա:Անգլալեզու հեռուստաալիքներ
Ռուլետ
Ռուլետ (roulade, եկել է ֆրանսերեն rouler- «փաթաթել» բայից), արևմտաեվրոպական, գերմանական ուտեստ, որպես օրենք՝ բաղկացած է մսի կտորից, որում լցոնվում է սնկի, պանրի, բանջարեղենի, ձվերի, ուրիշ տեսակի մսի կամ անգամ խեցգետնի մսի խորիզ։ Այդպիսի ռուլետը սովորաբար ամրացվում է ատամի փայտիկներով, մետալիկ սրերով կամ լարանով։
Ռուլետը, ինչպես և ուրիշ շոգեխաշվող ուտեստներ, սկզբից տապակում են, իսկ հետո շոգեխաշում արգանակի կամ գինու մեջ։ Պատրաստի ռուլետը լայնքով կտրում են և մատուցում են մսային սոուսով։ Ռուլետը կարելի է թխել նաև վառարանում։ Որոշ բաղադրատոմսերում ռուլետի միսը հարվածում են փայտից մուրճով։ Երբեմն ռուլետները պատրաստում են կտրատած մսով։
Հրուշակեղեն
Հրուշակային ռուլետը (ամերիկյան անգլերենով՝ jelly roll՝ «մուրաբայով ռուլետ», իսկ բրիտանական անգլերենով՝ swiss roll՝ «շվեյցարական ռուլետ», roulé- «ռուլետ») կրկնեփ հրուշակի տարատեսակություն է։ Բարակ բիսկվիթում (ձու, ալյուր և շաքարավազ) քսվում է կրեմ կամ ջեմ, փաթաթում են և կտրատում են պատառիկների։
Ռուլետը համարվում է գերմանական, հունգարական և ավստրիական ազգային ուտեստ։
Ծանոթագրություններ
Կատեգորիա:Եվրոպական խոհանոց Կատեգորիա:Հրուշակեղեն Կատեգորիա:Մսով ուտեստներ
Ասֆալտ
Ասֆալտ (ἄσφαλτος՝ լեռնային ձյութ), փխրուն կամ մածուցիկ միներալ շինանյութ։ Տարբերում են բնական և արհեստական ասֆալտ։ Բնական ասֆալտն առաջանում է նավթից թեթև ֆրակցիաների գոլորշիացման և հիպերգեն պրոցեսների ազդեցությամբ օքսիդանալու հետևանքով։ Սկզբում նավթը վերածվում է թանձր, շատ կպչուն նյութի (մալտա), ապա կարծր, հեշտությամբ հալչող ասֆալտի։ Հետագա փոփոխումից առաջանում են կարծր բնական բիտումներ՝ ասֆալտիտներ։ Ասֆալտը լայնորեն տարածված է նավթաբեր ապարների (կրաքարեր, դոլոմիտներ) ոչ խորը տեղադրման շրջաններում։
Խոշոր հանքավայրեր կան Վենեսուելայի, Ֆրանսիայի, Հորդանանի, Կանադայի, Իսրայելի նավթաբեր շրջաններում և այլուր։ Արհեստական ասֆալտը ստացվում է բիտումի և ասֆալտային ապարի կամ մանրատված կրաքարի խառնումից։ Ասֆալտի մածիկն ավազի կամ կոպիճի հետ խառնված օգտագործվում Է հիմնականում որպես ճանապարհածածկանյութ, Էլեկտրատեխնիկայում և կաուչուկի արդյունաբերության մեջ։ Ասֆալտը լայնորեն կիրառվում է ասֆալտբետոնի բաղադրության մեջ։
Ուզբեկներ
Ուզբեկներ (ինքնանվանումը՝ ուզբեկ), ազգ Միջին Ասիայում, Ուզբեկստանի հիմնական բնակչությունը։
Ասֆալտ
Կատեգորիա:Կաուստոբիոլիթներ Կատեգորիա:Շինարարական նյութեր Կատեգորիա:Նավթամթերքներ Կատեգորիա:Ճանապարհներ
Ուզբեկներ
Բնակչություն
Ընդհանուր թիվը 30 միլիոն է (2013), որից Ուզբեկստանում ապրում է 23 929 309, Տաջիկստանում՝ 1 210 236, Ղրղզստանում 980 000, Ղազախստանում՝ 490 000, Թուրքմենստանում՝ 260 000։ Ռուսաստանում ապրող ուզբեկների թիվը 2002 թվականի պաշտոնական տվյալներով հասել է 499 862-ի։
Լեզու և կրոն
Խոսում են ուզբեկերեն։ Հավատացյալները սուննի մուսուլմաններ են։
Մարդաբանակ գծեր
Ուզբեկստանի տարածքում հնում բնակվել են եվրոպեոիդ մարդաբանական տիպին պատկանող իրանալեզու ժողովուրդներ ու ցեղեր (սողդիացիներ, խորեզմցիներ, բակտրիացիներ, ֆերգանացիներ և սակա-մասսագետներ)։
Պատմություն
Մ․ թ․ 1-ին հազարամյակի կեսին Կենտրոնական Ասիայից սկսել են Միջինասիական միջագետք թափանցել մոնղոլոիդ մարդաբանական տիպին պատկանող թյուրքալեզու որոշ ցեղախմբեր։ Այդ հոսքն ուժեղացել է 6-րդ դարի 2-րդ կեսից, երբ Միջին Ասիան մտել է Թյուրքական խաքանության կազմի մեջ։ Հետագա դարերում թյուրք, որոշ ցեղեր աստիճանաբար անցել են նստակեցության և միաձուլվել իրանալեզու ժողովուրդներին, մնացածները շարունակել են վարել վաչկատուն կյանք՝ պահպանելով տոհմացեղային ավանդույթները։ Միջինասիական միջագետքը Կարախանյանների պետության մեջ մտնելու ժամանակաշրջանում (11-12-րդ դարեր) այնտեղ հաստատված թյուրքալեզու ցեղերի հիման վրա սկսվել է ուզբեկ, ժողովրդի կազմավորումը։
13-րդ դարում թաթար-մոնղոլների նվաճումների հետևանքով Միջինասիական միջագետքում հաստատվել են թուրքական և մոնղոլական նոր ցեղեր։ Ուզբեկների՝ որպես ժողովրդի կազմավորումը, հիմնականում տեղի է ունեցել դեշտ-ի ղփչաղ կամ ուզբեկ կոչվող թյուրքական ցեղերի զանգվածային ներթափանցումից (15-րդ դարի վերջ - 16-րդ դարի) հետո։
20-րդ դարի սկզբին ուզբեկների կազմում առկա էին ազգագրության 3 մեծ խմբեր՝ երկրագործությամբ, արհեստներով ու առևտրով զբաղվող նստակյացներ, նախամոնղոլական և ետմոնղոլական ժամանակներում հաստատված թյուրք, խաշնարած ցեղերի հետնորդներ, որոնց մեծամասնությունը պահպանում էր «թյուրք» ինքնանվանումը, և 15-16-րդ դարերում դեշտ-ի ղփչաղ ուզբեկ, ցեղերի սերունդներ։ Ուզբեկ, ցեղերի անցումը նստակեցության սկսվել է 15-րդ դարում և ավարտվել 20-րդ դարի սկզբին։
Տես նաև
Կատեգորիա:Ուզբեկներ Կատեգորիա:Առաջավոր Ասիայի ազգեր Կատեգորիա:Հին ազգեր Կատեգորիա:Ասիայի թյուրքական ժողովուրդներ
Մարշալ շրջան (այլ կիրառումներ)
Մարշալ շրջան, կարող է վերաբերել՝
Մարուսինո (այլ կիրառումներ)
Մարուսինո, կարող է վերաբերել՝
Մարսա (այլ կիրառումներ)
Մարսա, կարող է վերաբերել՝
Մարսել (այլ կիրառումներ)
Մարսել, կարող է վերաբերել՝
Թուրալ Գյանջալիև
Թուրալ Բաբաշահ օղլու Գյանջալիև (Tural Babaşah oğlu Gəncəliyev, ), ադրբեջանցի քաղաքական գործիչ, դիվանագետ, իրավաբան, Ադրբեջանական Հանրապետության Ազգային ժողովի 6-րդ գումարման պատգամավոր (2020 թվականի մարտի 20-ից), «Լեռնային Ղարաբաղի ադրբեջանական համայնք» հասարակական կազմակերպության նախագահ (2018 դեկտեմբերի 20-ից), ԵԽԽՎ-ում ադրբեջանական պատվիրակության անդամ (2020 ապրիլից) ։
Կենսագրություն
Ծնվել է 1980 թվականի մարտի 6-ին Շուշիում, որտեղ և անցել է իր մանկությունը։ Ըստ պաշտոնական կենսագրության, քանի որ Շուշիում Գյանջալիևի տան հարևանությամբ էին գտնվում բանաստեղծուհի Խուրշիտբանու Նաթավան Ջավանշիրի, երգահան Ուզեիր Հաջիբեկովի և խանենդե Խան Շուշինսկու տները, Գյանջալիևը դրանից ոգեշնչվելով որոշում է հաճախել երաժշտության դասընթացների ։ Հետագայում Գյանջալիևի ընտանիքը բնակություն է հաստատում Շուշիի Վագիվ Ջաֆարով, 28 հասցեում։
Գյանջալիևը տարրական կրթությունը ստացել է Շուշիի թիվ 4 դպրոցում։ 1987 թվականից սկսել է հաճախել է Շուշիում Նիյազիի անվան երաժշտական դպրոց՝ թառի դասընթացների։ Միաժամանակ, հաճախել է շախմատի դասընթացների, երբ հայրը նշանակավել է Բաբաշահի շախմատի մանակակն դպրոցի տնօրեն։ Մասնակցել է ԼՂԻՄ-ի մի շարք երաժշտական և շախմատի մրցույթների։
Հայկական զորքերի կողմից Շուշիի ազատագրման հետևանքով Գյանջալիևի ընտանիքը ստիպված է եղել 1992 թվականի մայիսին լքել Արցախը և տեղափոխվել Բաքու, որտեղ շարունակել է հաճախել միջնակարգ դպրոց և երաժշտության դասընթացների։ 1995 թվականին հաղթել է Բաքվի երաժշտական դպրոցների միջև կազմակերպված Հաջի Խանմամեդովի անվան երաժշտական մրցույթում։ Համերգներով հանդես է եկել Ադրբեջանի պետական ակադեմիական ֆիլհարմոնիայում և Ադրբեջանի Երգի պետական թատրոնում։
2000 թվականին ավարտել է Բաքվի պետական համալսարանի իրավագիտության ֆակուլտետի բակալավրիատը, ապա՝ մագիստրատուրան։
Աշխատանքային գործունեություն
2004 թվականի օգոստոսի 5-ին նշանակվել է ԱՀ ԱԳՆ անվտանգության հարցերով վարչության խորհրդական, 2006 թվականի հունվարի 16-ին՝ նույն վարչության կցորդ, 2008 թվականի մայիսի 1-ին՝ երրորդ քարտուղար։
2018 թվականի հոկտեմբերի 1-ին երկարատև առաքելության ավարտից հետո հետ է կանչվել Չեխիայում Ադրբեջանի դեսպանությունից՝ ԱՀ ԱԳՆ, որտեղ ծառայության ընթացքում նրան ուղարկել են Գերմանիա, Բուլղարիա, Եգիպտոս և մի շարք այլ երկրներ՝ դիվանագիտական դասընթացներին մասնակցելու համար։
2018 թվականի դեկտեմբերի 20-ին Թուրալ Գյանջալիևը ընտրվել է Լեռնային Ղարաբաղի ադրբեջանական համայնք ՀԿ նախագահ։ 2020 թվականի մարտի 20-ից հանդիսանում է Ադրբեջանական Հանրապետության Ազգային ժողովի 6-րդ գումարման պատգամավոր՝ Ստեփանակերտի թիվ 122 ընտրատարածքից ։
Ազատ տիրապետում է անգլերենին, ֆրանսերենին և ռուսերենին։
Ծանոթագրություններ
Կատեգորիա:Լեռնային Ղարաբաղի ադրբեջանական համայնք ՀԿ նախագահներ Կատեգորիա:Ադրբեջանի Ազգային ժողովի 6-րդ գումարման պատգամավորներ Կատեգորիա:Ադրբեջանցի իրավաբաններ Կատեգորիա:Բաքվի պետական համալսարանի իրավագիտության ֆակուլտետի շրջանավարտներ Կատեգորիա:Ադրբեջանցի դիվանագետներ
Էդի Գատեգի
Էդի Մյուե Գատեգի (Edi Mue Gathegi, ), թատրոնի, կինոյի և հեռուստաընկերության ամերիկյան դերասան։
Կենսագրություն
Էդի Գատեգին ծնվել է Նայրոբիում, Քենիայում, սակայն մեծացել է Օլբենիում, Կալիֆոռնիայում ։ Ունի մեծ եղբայր և փոքր քույր։ Ավարտել է դերասանական մի ծրագիր Նյու Յորքի համալսարանում։
Ծանոթագրություններ
Կատեգորիա:1979 ծնունդներ Կատեգորիա:Մարտի 10 ծնունդներ Կատեգորիա:Ամերիկացի դերասաններ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Changes (երգ)
"Changes", ամերիկացի ռեփեր XXXTentacion-ի երգը նրա երկրորդ «?» ստուդիական ալբոմից։ Այն թողարկվել է 2018 թվականի մարտի 2-ին որպես ալբոմի երկրորդ սինգլ և դարձել XXXTentacion-ի վերջին սինգլը, որ թողարկվել է նրա կենդանության օրոք։
Թողարկում և արձագանքներ
2018 թվականի մարտի 1-ին X-ը հայտնել է, որ թողարկելու է 2 երգ իր սպասվող ? ալբոմից՝ Ինստագրամում նշելով. «Կներկայացնենք երկու երգ իմ ալբոմից այս գիշեր՝ 12:00-ին, լսեք դրանք ավելի շատ, քան կարող եք հաշվել» ։ "Changes"-ը թողարկվել է 2018 թվականի մարտի 2-ին Spotify-ում, Deezer-ում, iTunes/Apple Music-ում և Tidal-ում "Sad!"-ի հետ միասին ։
HotNewHipHop-ը երգն անվանել է "slow jam" և նշել, որ X-ը «ուղղորդել է իր զգացմունքները ավելի լավ երգելու տրամադրության համար» ։  Billboard-ն այն անվանել է «զգացմունքները բացահայտող երգ» ։ XXL-ը երգն անվանել է «դաշնամուրային բալլադ», որի տոնը տարբերվում է X-ի Sad!-ից ։
Ծանոթագրություններ
Կատեգորիա:2018 երգեր Կատեգորիա:XXXTentacion-ի երգեր
Սաբրիե Էրեջեպովա
Սաբրիե Էրեջեպովա (Sabriye Erecepova, Сабрие Эреджепова, ), խորհրդային Ղրիմի թաթար երգչուհի, Ղրիմի ինքնավար հանրապետության վաստակավոր արտիստուհի (1940), Ուզբեկական ԽՍՀ վաստակավոր արտիստուհի (1966)։
Կենսագրություն
Սաբրիե Էրեջեպովան ծնվել է 1912 թվականի հուլիսի 12-ին Բախչիսարայում, ուսուցիչ Քերիմ Ջեմիլևի ընտանիքում ։ Ավարտել է Սիմֆերոպոլի № 13 ղրիմա-թաթարական 9-ամյա օրինակելի-ցուցադրական դպրոցը ։ Սովորել է երգել Վարվառա Խանբեկովայի մոտ ։ Առաջին անգամ բեմում հանդես է եկել 16 տարեկանում երգչախմբի կազմում 1928 թվականին դերասանուհի Սառա Բայկինայի հոբելյանին ։ Դպրոցն ավարտելուց հետո դասավանդել է Սկալիստոեի յոթնամյա դպրոցում ։ 1932 թվականից երիտասարդ երգչուհին Ղրիմում հանդես է եկել ռադիոյում ժողովրդական երգերի երգացանկով։
Միրգորոդի շրջան
Միրգորոդի շրջան (Миргородський район), շրջան Ուկրաինայի Պոլտավայի մարզում։
Սաբրիե Էրեջեպովա
Կենսագրություն
1935 թվականին հրավիրվել է «Զապորոժեցը Դանուբի հետևից» ֆիլմի հնչյունավորմանը (ռեժիսոր՝ Ի. Կավալերիձե) և կադրից դուրս երգել է «Մեջբուր օլդիմ» («Պարտադրանքով») և «Փենջերեդեն կյար գելիր» («Պատուհանից դուրս ձյուն է թափվում») երգերը։
1939 թվականին Մոսկվայում մասնակցել է Էստրադայի համամիութենական I մրցույթին «Նոգյայ բեիթլերի» («Նոգայական չաստուշակներ») երգով, կատարումն ընթացել է «բիս» բացականչումների ներքո, և ժյուրիի նախագահ Իսահակ Դունաևսկին ստիպված է եղել նույնիսկ հանգստացնել հանդիսատեսներին։ Էրեջեպովան պարգևատրվել է «Տաղանդավոր երիտասարդ երգչուհի» դիպլոմով։ Նույն ժամանակահատվածում նա փորձել է իր ուժերը հեռուստատեսությունում։
Միրգորոդի շրջան
Ստեղծվել է 1923 թվականին։ Վարչական կենտրոնը՝ Միրգորոդ ։
Սաբրիե Էրեջեպովա
Կենսագրություն
1940 թվականին արժանացել է Ղրիմի ինքնավար հանրապետության վաստակավոր արտիստի կոչման։
Հայրենական մեծ պատերազմի ժամանակ (մինչև Ղրիմի օկուպացիան) Ղրիմի թաթարական երաժշտա-դրամատիկական ակադեմիական թատրոնի կազմում համերգներով հանդես է եկել ռազմաճակատում և հոսպիտալներում, իսկ օկուպացիայի տարիներին որպես Ղրիմի ռադիոկոմիտեի մենակատար ընդգրկվել է այդ թատրոնի կազմում և հանդես եկել Սիմֆերոպոլում ։ 1943 թվականին թատերախումբը տեղափոխվել է Ռումինիա ։ 1944 թվականին արտաքսվել է Միջին Ասիա, որտեղ 1950 թվականի սեպտեմբերի 15-ին դատապարտվել է 25 տարի ճամբարում լինելու՝ պատերազմի ժամանակ թշնամու տարածքում գտնվելու համար ։ 1956 թվականի մարտի 12-ին հանցակազմի բացակայության հիմքով գործը կարճվել է և նա ազատ է արձակվել ։ Անվան վերականգնումից հետո աշխատել է Ուզբեկստանի «Խայտարմա» անսամբլում, իսկ 1966 թվականին Սաբրիեին շնորհվել է Ուզբեկստանի ԽՍՀ վաստակավոր արտիստի պատվավոր կոչում։
Միրգորոդի շրջան
Աշխարհագրություն
Շրջանի տարածքի մակերեսը կազմում է 1600 կմ²։
Սաբրիե Էրեջեպովա
Կենսագրություն
Հեղինակել է «Մենիմ էնիշլի-յոկուշլի յոլլարի» («Իմ փշոտ ճանապարհները») հուշերը ։
Միրգորոդի շրջան
Բնակչություն
2001 թվականի մարդահամարի արդյունքներով շրջանում բնակվում էր 41148 մարդ։ Բնակչության խտությունը կազմում էր 25,72 մարդ/կմ²։
Վազգեն Անդրեասյան
Վազգեն Անդրեասյան (Vazken Andréassian, ), ֆրանսահայ ճարտարագետ։
Միրգորոդի շրջան
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Սաբրիե Էրեջեպովա
Կենսագրություն
Մահացել է 1977 թվականի սեպտեմբերի 18-ին, թաղվել է Տաշքենդ քաղաքում։
Վազգեն Անդրեասյան
Վաղ տարիներ
Վազգեն Անդրեասյանը ծնվել է Օսմանյան կայսրության Չմշկածագ քաղաքի մոտ գտնվող Հազարի գյուղում, որտեղ ապրել է մինչև 1915 թվականը։ Իր մանկության տարիների մասին պատմել է «Հազարիապատում» գրքում ։ 1915 թվականին Վազգենն արդեն Չմշկածագի բարձրագույն նախակրթարանում (տնօրեն՝ Պողոս Զեննեյան)։
Սաբրիե Էրեջեպովա
Արտաքին հղումներ
Կատեգորիա:Ուզբեկական ԽՍՀ վաստակավոր արտիստներ Կատեգորիա:Խորհրդային երգչուհիներ
Վազգեն Անդրեասյան
Տեղահանություն և գաղթ
1915 թվականի հունիսի 13-ին թուրք ոստիկանները Հազարիի բնակչության մի մասին տեղահանեցին, որից հետո քրդերը գյուղը թալանեցին։ Տեղահանությունից խուսափած գյուղացիներն ապաստանեցին Դերսիմի քրդերի մոտ։ Ձմեռն Ագրակ գյուղում անցկացնելուց հետո Վազգեն Անդրեասյանը գնաց Երզնկա, որտեղ եղավ Վահան Թոթովենցի աշակերտը։ Ապա հասավ Թիֆլիս, որտեղ կրկին գտավ Վահան Թոթովենցին և նա սկսեց աշխատել Անդրանիկ զորավարի հիմնած «Հայաստան» թերթի խմբագրությունում ։ Ապա կարճ ժամանակով եղավ Էջմիածնի Գևորգյան ճեմարանի աշակերտ, որից հետո ճեմարանը հեղափոխության պատճառով փակվեց։ Հասավ մինչև Վլադիվոստոկ, հետո զինադադարի լուր առնելով՝ մեկնեց Պոլիս։
Պոլսում
Պոլսում հաճախել է Ազգային Կեդրոնական վարժարան՝ դրա տնօրեն Գեղամ Գավաֆյանի օգնությամբ ։ Վարժարանն ավարտել է 1923 թվականին։
Դեպի Ֆրանսիա
1923 թվականին թուրք ազգայնականների վերադարձի պատճառով ապաստանել է Ֆրանսիայում՝ նախ Մարսելում, ապա Փարիզում։ Զատիկ Խանզադյանի մեկենասության շնորհիվ ընդունվել է École Nationale des Arts et Métiers, որն ավարտել է 1927 թվականին։
Մասնագիտական գործունեություն
Ուսումն ավարտելուց հետո աշխատել է Arsenal de l'Aéronautique պետական օդանավաշինական ընկերությունում, որը հետագայում դարձավ Nord-Aviation ։ Մասնակցել է երկու հայտնի օդանավերի՝ Ժերֆոյի և Կրիֆոնի ստեղծման և կառուցման փորձարարությանը։ Վերջինս պատմության մեջ մտել է 1959 թվականի փետրվարին առաջին անգամ 1643 կմ/ժամ արագություն անցնելով։
Հ.Մ.Ը.Մ.
Վազգեն Անդրեասյանը 1913 թվականից սկսած եղել է սկաուտ, նախ որպես Չմշկածագի նորաստեղծ խմբի անդամ, հետո՝ 1918 թվականին՝ որպես Հայ Մարմնակրթական Ընդհանուր Միության (Հ.Մ.Ը.Մ.) անդամ ։ 1924 թվականին հուլիսին հիմնել է Մարսելի Հ.Մ.Ը.Մ.-ի մասնաճյուղը։ Պատերազմից հետո եղել է Ֆրանսիայի հայ սկաուտների ղեկավարը։
Ազգակցական կապեր
Վազգեն Անդրեասյանը կապ ուներ նահատակ սկաուտ Վահան Չերազի հետ, որն իր քրոջ ամուսինն էր ։ Ամերիկահայ գրող Անդրանիկ Անդրեասյանի զարմիկն է ։ Նույնանուն ֆրանսահայ ջրաբանը Վազգեն Անդրեասյանի պապն էր։
Ծանոթագրություններ
Կատեգորիա:Ֆրանսահայ ճարտարագետներ Կատեգորիա:Ֆրանսահայ գրողներ
Մարվանա (այլ կիրառումներ)
Մարվանա, կարող է վերաբերել՝
Մարտ (այլ կիրառումներ)
Մարտ, կարող է վերաբերել՝
Մարտա (այլ կիրառումներ)
Մարտա, կարող է վերաբերել՝
Մարտական ակումբ (այլ կիրառումներ)
Մարտական ակումբ, կարող է վերաբերել՝
Մարտիկ (այլ կիրառումներ)
Մարտիկ, կարող է վերաբերել՝